cyanic-selkie/wikianc huggingface dataset:
Lovund
Nyere tid
De første historiske beretninger fra Lovunda skriver seg fra 1500-tallet. Den gang var 3-4 leilendingsbruk (under skiftende godseiere) samlet i en liten «landsby» oppe på «Tofta» (Kroken). Fra den tid stammer sannsynligvis begrepene «Lovundgården» og «heimeførr», som delvis benyttes den dag i dag. Etter en tid flyttet brukerne ut fra Tofta og etablerte seg på sine respektive gårder. Levegrunnlaget var rettigheter i Lundeura, herlighetene i egg- og dunvær, småbruksdrift, brendsel fra Skogen og Sørskogen, utmarksslåtte og selvfølgelig fisk.
Vekselbruk, fiskerbondesamfunnet, var lenge dominerende på Lovund. Kvinnene drev et lite småbruk med noen sauer, et par geiter og kanskje ei ku, og hadde ansvar for hus og heim. Mannen drev fiske fra småbåt, sjark eller som mannskap på en skøyte.
Dagens lovundsamfunn
Fiskerbonden som levesett ebbet ut rundt midten av 1900-tallet. Lovund måtte ta del i den generelle samfunnsutviklingen. Resultatet ble en gedigen ungdomsflukt fra bygda, og Lovund – som på 1950-tallet hadde rundt 270 innbyggere – var nede i underkant av 230 innbyggere et par titalls år senere. I 1972 snudde den negative utviklingen. Noen lovundværinger grep fatt i den nye kystnæringen: Lakseoppdrett.
I dag er landbruket redusert til et minimum, et par hundre sauer råder over mark og fjell. Holmer, fjell og utmark er rekreasjonsområder. Fiskeriene er redusert, bare et 10-talls personer drifter i denne næringen. Motoren i Lovundsamfunnet er laksoppdrett som gjennom flere aktiviteter gir Lovund et mangfold av arbeidsplasser. Øya har beholdt Lovund skole.
Næringsliv
Offentlige tjenester:
Kristendom
Lovund har 2 kirker:
Jeff Williams
Jeffrey «Jeff» Francis Williams (født 6. juni 1972 i Canberra) er en australsk baseballspiller som deltok i de olympiske leker 1996 i Atlanta og 2004 i Athen.
Williams vant en olympisk sølvmedalje i baseball under Sommer-OL 2004 i Athen. Han var med på det australske laget som kom på andreplass i turneringen bak Cuba. Australia tapte finalen til Cuba med 2-6.
Eidangerfjorden
Eidangerfjorden er en fjord i Porsgrunn kommune i Telemark. Den er seks kilometer lang, og strekker seg fra mellom Brevik og Sandøya, inn i Eidanger, til Nystrand. Den største øya er Kattøya innerst i fjorden, ved camping- og badeplassen Olavsberget.
På østsiden av fjorden finnes Seivall, kretsanlegg for seiling, og de kommunale badeplassene Brønnstadbukta og Røra (Skien kommune).
Ytterst i fjorden, ved Brevik, finnes utskipningshavn for sementfabrikken Norcem. Lenger inne, på vestsiden, ligger tettbebyggelsen Heistad med Heistadstranda, og flere mindre friområder.
Estill County
Estill County er et fylke i den amerikanske delstaten Kentucky.
Bundesliga (fotball kvinner) 1997–98
Sesongen begynte den 17. august 1997 og sluttet den 7. juni 1998. FSV Frankfurt vant sin andre Bundesligatittel. Nummer to kom også fra Frankfurt, SG Praunheim. Duisburg endte på tredjeplass. Hambug og SC Klinge Seckach rykket ned.
Sluttabell
K = Kamper spilt; V = Kamper vunnet; U = Kamper endt uavgjort; T = Kamper tapt; + = Scorede mål; - = Innslupne mål; MF = Målforskjell; P = Poeng Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.
Noter
Fußball-Bundesliga (women) 1998–99
Reigate
Historie
Det er neolittisk flintgruver langs åskammen av North Downs over Reigate. 8Bronsealderens bosetning i området er indikert av gravhauger ved Reigate Heath. Et spydhode fra bronsealderen har blitt avdekket ved Park Hill i Reigate Priory Park. I 2004 ble en romersk tørkeovn for steinfliser, datert til år 92, avdekket fra bakken ved Rosehill i Doods Way (se bilde). Steinflisene på Rosehill-stedet ble først oppdaget på 1880-tallet. Flisene ble antagelig framstilt for betydningsfulle bygninger i området. Funnene ved Rosehill er de eldste dokumenterte bruken av bearbeidet Reigate-stein (se Kvaderstein).
Country Dance
Country Dance er et musikkalbum med Heidi Hauge, utgitt i 2002. Albumet lå 2 uker på VG-lista i 2003 og endte med 39.-plass som beste plassering.
Reigate
Historie
I angelsaksisk tid var bosetningen innenfor Reigate hundred. Byen er omtalt i Domesday Book i 1086 som Cherchefelle, noe som synes å bety «åpent område ved åsen». Det ble holdt av Vilhelm Erobreren som etterfølger av kong Harald Godwinsons enke Editha. det ga 40 pund i året til stedets føydale overherre.
Byens eldste område var hovedsakelig det området som i dag er området rundt Church Street. Deler av dette stedet ble arkeologisk utforsket på 1990-tallet, og det viste at bosetningen flyttet under den første delen av 1100-tallet da dagens by ble opprettet. Vilhelm Erobreren ga landet rundt Reigate til en av sine nærmeste folk, William de Warenne, som fikk opprettet sitt jarledømme av Surrey i 1088. Det er antatt at det var hans sønn, William de Warenne, 2. jarl av Surrey, som beordret festningen Reigate Castle bygget, skjønt familien Warenne hadde deres sørlige base ved Lewes i Sussex, foruten også festninger i Yorkshire og i Normandie. En gang rundt 1150 la jarlen av Surrey ut en ny by nedenfor festningen. Denne byen danner grunnlaget for dagens Reigate. Lite er kjent om festningen, som aldri har blitt arkeologisk undersøkt i større grad. Festningen forfalt og levningene ble revet mot slutten av 1600-tallet, skjønt grunnmuren gjenstår som en offentlig parkanlegg og grottene er tidvis åpen for turer.
Opprinnelsen til navnet Reigate er usikker, men det kan være avledet fra Roe-deer Gate («Dådyrporten») ettersom byen var lokalisert ved ankomsten til de Warennes skog med dådyr.
På 1200-tallet ble Reigate Priory, et kloster for regulære kanniker fra augustinerordenen, opprettet. I 1535, under oppløsningen av klostrene, ga Henrik VIII klosteret og dets eiendommer til William Howard, 1. baron Howard av Effingham, som gjorde det om til familiens residens. Slekten levde der i over 140 år, og etterkommerne inkluderte Charles Howard, 1. jarl av Nottingham, som hadde kommandoen over styrken som beseiret den spanske armada. Bygningen blir nå brukt som skole.
Byen utviklet en stor handel i havremel i løpet av 1500-tallet, men det hadde opphørt en gang rundt 1720. Det var et garveri ved Linkfield Street som ekspanderte på 1800-tallet, men brant ned en gang rundt i 1930. I 1841 ble byen knyttet til jernbanenettet London and Brighton Railway, noe som førte til at nye bygninger ble bygget over hele sognet, og til at en by nummer to, Redhill, vokste opp rundt jernbanestasjonen i de østlige markene som tidligere ikke var utbygd.
Stikkevepser
Stikkevepser (Vespidae) er en insektfamilie som inneholder de to underfamiliene murervepser, og sosiale stikkevepser i ordenen vepser (Hymenoptera). Underfamiliene Vespinae og Polistinae omfatter stort sett arter som lever i sosiale samfunn (eusosiale). Gruppen stikkevepser har blitt inndelt litt ulikt. Her inkluderes også vepser som lever enslig (solitære vepser), som underfamilien murervepser (Eumeninae). (Kan skrives både veps og hveps på riksmål )
I Norge er jordveps, engveps, rødveps og norskveps blant de vanligste artene. Jordveps og tyskveps er regnet som aggressive med et smertefullt stikk, og hører til de med størst antall individer i bolet. Den største norske arten er geithams, antall rapporterte er raskt stigende og finnes bare sørøst i Norge.
Utseende
Stikkevepser kjennes gjerne på fargene på ansiktet, brystet og bakkroppen. Ofte er det klare mønster i gult og svart, men andre farger, som rød og oransje forekommer. Murervepser er generelt mer svarte og har mindre gule flekker.
Levevis
Voksne stikkeveps livnærer seg av flytende næring som blomsternektar, men også råtnende frukt. De oppsøker gjerne steder mennesker er på sin leting etter søtsaker, som saft og syltetøy. De er samtidig predatorer (rovdyr), arbeiderne samler inn insekter og annen animalsk føde som de fôrer opp larvene sine med. Ett unntak er underfamilien pollenvepser (Masarinae) som har et levesett som ligner på bier og før opp larvene sine på pollen som de samler. Denne gruppen forekommer ikke i Norge.
Sosiale stikkeveps
Hos de sosiale artene er det forplantningsdyktige (fertile) hunner (dronning) og hanner (drone), samt sterile hunner (arbeidere). Hunnene har eggleggningsrøret omdannet til en stikkebrodd forbundet med giftkjertler. Derfor er det bare dronningen og arbeiderne som stikker. Når arbeiderne har begynt å klekke, er de i flertall: Bolet består nesten utelukkende av arbeidere, inntil forplantningsdyktige hunner (de kommende dronninger) og hanner dukker opp sist i sesongen. Slik er utviklingen innen underfamilien Vespinae. Hos Polistinae er det ofte ikke noe klart skille mellom dronning og arbeidere.
De store vepsebolene finnes bare hos den forholdsvis artsfattige gruppen Vespinae. Hos dem finnes bare én dronning. Artene i underfamilien Polistinae er også sosiale, men bolene er vanligvis ganske små, med ikke mer enn noen titalls arbeidere. Hos denne gruppen er det ofte ikke noe klart skille mellom dronning og arbeidere: Alle hunnene kan legge egg og gjør det i større eller mindre grad, men avkom etter de mest dominante hunnene har gjerne bedre mulighet til å vokse opp. Én av dem fremstår som alfahunn eller førstedame, og hun legger flest egg. Underfamilien Stenogastrinae omfatter både sosiale og solitære arter.
Hos de fleste sosiale stikkeveps utvikler vepsesamfunnet seg som skissert nedenfor. I kjøligere deler av verden, som i Norge, er et vepsesamfunn ettårig og dør ut før vinteren.
Stikkeveps bygger ofte bol på steder som loft, under takpanner, taklister eller bak kledning. Mange bygger bol i gamle trær eller under grener. Jordveps bygger gjerne bol under røtter og i hulrom i jorden. Gamle bol brukes ikke, og f.eks. på gamle loft kan en av og til se en hel rekke forlatte vepsebol. Vepsebolene er grå og er kjent for sin papiraktige konsistens. Fritthengende bol ligner ofte på en ball og kan bli på størrelse med en fotball. Innvendig er det celler som larvene vokser opp i, og hvor de forpupper seg. Stikkeveps har sekskantede celler og bygger bolet ovenfra, mens humler har bol med runde celler og bygger nedenfra. Bolet lages av tremasse som blir gnagd av gammelt treverk, som vepsene enten henter fra gamle trær eller bygninger.
Forsesongen
Hunnene (dronningene) blir befruktet straks etter at de er ferdig utviklet. I Norge skjer dette på sensommeren, deretter overvintrer dronningen. Neste vår – men sjelden like tidlig som hos humler – våkner hun av vinterdvalen. Deretter begynner hun å bygge bolet og danne et nytt samfunn (en ny sverm). På forsesongen ser vi derfor få, men store og kraftige veps. I første omgang må dronningen både bygge bol, forsvare bolet og sørge for mat til larvene etter hvert som de vokser til. Hennes arbeid er mer anstrengende enn hos humledronninger, for hun må fange insekter og andre smådyr til larvene, da vepselarver trenger mye protein for å vokse opp. Derfor legger hun bare noen få egg, og det første kullet er fôret opp på et minimum av mat – så sesongens første nyklekkede stikkeveps er forholdsvis små. Våren og forsommeren er en kritisk fase for vepsesamfunnet. Dette viser seg bl.a. ved de mange små, forlatte vepsebolene en kan se på enkelte gamle loft. Og mange dronninger dør før de kommer så langt.
I Sør-Norge sees gjerne de første av sesongens veps i begynnelsen av juli. Disse vepsene og deres første etterkommere er arbeidere, dvs. hunner med mangelfullt utviklede kjønnsorganer; eggleggningsrøret er omdannet til en stikkebrodd. Arbeiderne har som oppgave å bygge bolet og forsvare det, skaffe mat, og stelle og fôre larvene og dronningen. Noen arbeidere fungerer som vaktposter utenfor bolet. Ved fare varsler de resten av arbeiderne ved hjelp av feromoner. Enkelte parfymer og sminkestoffer har lukter som minner om disse feromonene. Dette forklarer enkelte tilsynelatende umotiverte angrep av veps, som ellers sjelden stikker unntatt hvis de blir klemt eller forstyrret ved bolet.
For å skaffe mat til larvene tar vepsene bl.a. insektlarver som lever i vegetasjonen, og mange slags fluer, også rovfluer. De store artene kan ta mindre veps, bier og (i varmere strøk) knelere. Enkelte av de store artene kan plyndre bikuber eller bolene til mindre veps – noen få eksemplarer av den japanske kjempevepsen kan utrydde et helt bifolk. Av og til tas byttedyr betydelig større enn vepsene selv. Dersom byttet har bein eller vinger, fjernes disse med de kraftige kjevene. Men vepsene tar også selvdøde smådyr, og de kan ta med seg kjøttbiter som de river med seg eller skjærer løs fra åtsler. Larvene blir matet med en blanding av kjøtt, nektar og spytt. Til gjengjeld får arbeiderne en søt, næringsrik væske tilbake.
Vepsesamfunnet vokser
Ved hjelp av arbeidere kan dronningen konsentrere seg om å bygge celler og legge nye egg. Det tar atskillig tid og krever betydelige ressurser å bygge celler, og gamle celler kan rengjøres og brukes flere ganger. Etter hvert overtar arbeiderne også byggevirksomheten, og dermed kan dronningen fullt og helt konsentrere seg om eggleggingen. Fra nå av vokser bolet hurtig. I Sør-Norge kan det være en del veps allerede midt i juli, men på den tiden holder de seg ofte lavt i vegetasjonen, og da ser vi lite til dem unntatt hvis bolet er iøynefallende plassert. De senere kullene av arbeidere blir større fordi de får rikeligere med mat enn sine eldre søsken. I løpet av sesongen kan én dronning av enkelte arter stikkeveps legge 20 000 egg. Mot slutten av sesongen er gjerne de første arbeiderne for lengst døde (en arbeider lever gjennomsnittlig 5-6 uker), men like fullt har en funnet bol med 5000 voksne veps i tillegg til larver og pupper. Derfor forekommer ofte gode vepseår etter at få dronninger har overvintret – ja dette er visstnok det vanlige.
Den enorme eggproduksjonen og den raske utviklingen har sammenheng med at vepsene selv på kjølige sommerdager klarer å holde temperaturen i bolet på rundt 30 °C. Dette skyldes stoffskiftet til individene i bolet, og at veggene fungerer som isolasjon. På f.eks. gamle loft og under takstein er dessuten temperaturen gjerne betydelig høyere enn det naturlige for stedet. Ved for kaldt vær blir imidlertid vepsene kuldestive og ute av stand til å fly og fange insekter til larvene, og larvene kan sulte. Dette forekommer naturligvis særlig i fjellet og lengst nordpå. Blir det for varmt, kan vepsene kjøle ned bolet ved å bruke vingene som kjølevifter, og ved å frakte inn vanndråper som bidrar til å holde temperaturen nede når de fordamper.
Produksjon av kjønnsindivider
Mot slutten av sommeren begynner arbeiderne å bygge noen ekstra store celler, hvor dronningen legger egg som skal bli til forplantningsdyktige hunner, dvs. nye dronninger. Dronningen legger også noen ubefruktede egg, som blir til hanner (droner). Dronene stikker ikke, men kan meget vanskelig skilles fra dronningene (automimikry). Også de siste kullene av arbeidere, som er større og mer utviklet enn sine eldre søsken, har så velutviklede kjønnsorganer at de kan legge ubefruktede egg.
Paringsflukt og oppløsning
De nyklekkede hannene og hunnene flyr ut og parer seg. På denne tiden dør den gamle dronningen, og vepsesamfunnet går sin oppløsning i møte. Men det er nettopp nå vi gjerne legger mest merke til stikkevepsene. De er tallrike, forholdsvis store – og stadig på jakt etter sukkerholdige saker. Ute ser vi dem ofte på overmoden frukt, og de suger gjerne sukkerholdig sevje fra sår i f.eks. bjørk. Og innendørs, og hvis vi holder hageselskap, tiltrekkes de av syltetøy, søte kaker og sukkerholdige drikker.
Dronene dør ikke lenge etter paringen. Også arbeiderne dør om høsten, mens de nye dronningene leter opp et egnet sted for overvintring.
Avvik
Enkelte vepsesamfunn utvikler seg annerledes enn skissert ovenfor. Hvis bolet blir ødelagt og dronningen overlever, kan hun iallfall hos enkelte arter prøve å trenge inn i et bol hos en artsfrende og drepe bolets dronning. Hos polistinene, som kan ha flere dronninger, kan hun i stedet undertrykke bolets dronning(er) og overta som førstedame. Hunner av den japanske geithamsen Vespa dybowskii kan på samme vis trenge inn i bol hos nærstående arter, drepe den opprinnelige dronningen og overta denne rollen. Hvis det allerede finnes arbeidere i bolet, vil disse tjene den nye dronningen og passe hennes avkom. De siste utvikler seg til arbeidere eller kjønnsindivider, avhengig av tid i sesongen. I en periode kan det altså forekomme arbeidere av begge arter side om side – inntil de opprinnelige arbeiderne dør. Fra nå av fremstår bolet som et rent V. dybowskii-samfunn.(Wilson 1974). Arten opptrer altså som en slags semi-gjøkveps.
I tropene grunnlegges vepsesamfunnene ofte av flere hunner eller dronninger, antagelig som en beskyttelse mot invasjoner av maur fordi samfunnet ellers er svært sårbart før arbeiderne begynner å klekkes.
Gjøkvepsene
Gjøkvepsene er sosiale stikkeveps – men lager ikke egne bol, og mangler arbeidere. I stedet trenger hunnene inn i andre vepsebol for å drepe dronningen og overta samfunnet. Lykkes de – og gjøkvepsenes kraftigere bygning øker muligheten – vil de eksisterende arbeiderne fôre og stelle gjøkvepshunnen og hennes larver som om det var deres egne. Dermed produseres etter hvert ingen flere arbeidere, bare hanner og hunner av gjøkveps – og bolet går til grunne etter hvert som de gamle arbeiderne dør. Gjøkvepsenes egne hanner og hunner parer seg så. Som hos andre sosiale stikkeveps dør hannene i løpet av høsten, mens hunnene overvintrer. Gjøkvepsene er ellers rovdyr som sine slektninger. Hver art av gjøkveps er knyttet til en bestemt verts-art. Emerys regel sier at den aktuelle gjøkvepsen har utviklet seg fra denne arten (Wilson 1974, s. 382). I så fall har gjøkveps altså utviklet seg flere ganger uavhengig av hverandre. Innen underfamilien Vespinae kjennes tre arter gjøkveps (hvorav rødgjøkveps Vespula austriaca finnes i Norge), mens over 20 arter innen underfamilien Polistinae opererer på tilsvarende vis. – Lignende former for parasittisme finnes hos andre sosiale insekter som humler, maur og termitter.
Predatorer
Et vepsebol inneholder mye mat for et rovinsekt. Nye bol, hvor dronningen er alene om å passe avkommet, er utsatt når dronningen er ute, eller hvis hun dør. Når arbeiderne kommer til, er derimot få insekter i stand til å plyndre vepsebolet. De store stikkevepsene kan angripe bolene til sine mindre slektninger. Selv den asiatiske geithamsen – en stor veps på størrelse med vår geithams – er utsatt for å få bolet plyndret av japanske kjempeveps, selv om et slikt angrep også kan koste kjempevepsen betydelige tap.
Forsvaret mot maur
I tropiske strøk kan maur invadere vepsebolet og ta larver, pupper og egg. Vepsenes fordel er at de er langt større og dessuten flyvedyktige; maurenes fordel er gjerne tallmessig overlegenhet. Hærmaurene Eciton burchelli og E. hamatum i tropisk Amerika er særlig kjent for å invadere vepsebol. Ved slike anledninger rømmer polistinene ofte bolet uten motstand, for senere å grunnlegge et nytt samfunn. Motsatt en del maur forsøker ikke vepsene å bære med seg egg, larver eller pupper. Effektiv varsling gjør likevel at evakueringen kan gjennomføres med nesten hele arbeidsstyrken intakt, og med hunner som er i stand til å legge egg. Vepsene reagerer særlig på lukten av hærmaurene. .
Vepsene har flere former for forsvar mot maurinvasjoner: Deres bol kan romme flere tusen individer. Studier av geithamsene Vespa affinis og V. tropica i Sør-Japan viser at selv et lite samfunn, med få voksne veps, klarer å avvise angrep fra maur. Vepsenes fordel er at de er langt større og dessuten flyvedyktige.
Úrvalsdeild 1997
I 1997 ble den islandske fotballturneringen Úrvalsdeild arrangert for 86. gang. Da 1 runde av turneringen var igjen, var IA og KR på topp og like i poeng og skulle møte på Akranes. 29. september spilte lagene sammen og beseiret IA. IA vant sin 17. tittel og sin 5. på rad. Sponsor av turneringen var Sjóvá Almennar.
Stikkevepser
Vepsegjester
Enkelte vepsebol har samboere eller gjester – hvorav noen lever av avfall, mens andre spiser vepselarver. Men denne virksomheten er mye sjeldere enn hos maur.(Wilson 1974)
Norske arter som lever i samfunn (eusosialt)
Det har lenge vært vanlig å regne med at det er 12 norske arter. Ytterligere en art, geithams, hadde ikke vært registrert i Norge siden 1911, og man antok at den var utdødd. Men sommeren 2007 ble den igjen observert i Norge med sikre funn, på Eidskog i Hedmark og Trøgstad i Østfold og har siden spredd seg.
Gjøkveps
Tre av de norske artene snylter hos andre stikkeveps og legger egg i deres bol. Disse såkalte gjøkvepsene mangler arbeidere og bygger ikke bol selv. Det finnes bare befruktningsdyktige hunner og hanner. Dersom en gjøkvepshunn lykkes, tar hun over samfunnet, og bare hennes avkom vokser opp.
Plagsomme veps
Stikkeveps kan være meget plagsomme utover på sommeren, vepsesamfunnet har vokst seg stort. I Norge er alle vepsebol ettårige og samfunnet dør ut om høsten. Dronningene har sluttet å legge flere egg. Arbeiderne har ikke larver de skal mate og stelle, de bruker ofte tiden til å finne mat. De oppsøker gjerne steder mennesker er, på sin leting etter søtsaker, som saft og syltetøy.
I Norge er det norskveps, tyskveps og jordveps som er blant de mest plagsomme artene, fordi de er de vanlige stikkevepsene i Norge. Disse har samtidig et stort antall individer i bolet og er blant de mest aggressive og har samtidig et smertefulle stikk. De kan bygge bol både over eller under jorden, ofte nær hus eller i hus.
Solitære stikkeveps
Hos solitære grupper mangler arbeiderne, alle individer er forplantningsdyktige. Eumeninae, Euparagiinae og Masarinae er rent solitære grupper.
Systematisk inndeling med fokus på norske arter
Det er ulike måter å dele gruppen Vespoidae inn i. Denne systematiske inndelingen har med gruppene Vespinae, Polistinae, Eumeninae, Stenogastrinae, Euparagiinae og Masarinae.
Eksterne lenker
Káva Geitungar ベスパ (曖昧さ回避) Оси паперові
Hochstetterbreen
Hochstetterbreen er en isbre på Spitsbergen på Svalbard. Den ligger på Olav V Land og munner ut i Hinlopenstretet. Breen er oppkalt etter den østerrikske geografen og geologen Ferdinand von Hochstetter.
Aarhus rådhus
Aarhus rådhus ble innviet den 2. juli 1941. Det ble tegnet av arkitektene Arne Jacobsen og Erik Møller. Avgjørelsen om oppføringen av rådhuset ble tatt på byrådsmøte den 18. november 1937. Som et av de få danske rådhusene ble Aarhus rådhus fredet i mars 1994 på grunn av bygningens enestående arkitektur. I det første projektforslaget var rådhuset uten tårn, men etter stort folkelig press måtte man tilføye et rådhustårn. Prisen var 8 millioner danske kroner, inkludert grunnarealet. I tillegg kom utgifter til inventar på 1,5 millioner danske kroner.
Rådhuset har et areal på 19 380 m², inkludert kjeller. Romfanget er på omkring 10 000 m³. Tårnet er 60 meter høyt, tårnuret har en diameter på 7 meter; den lille viseren er 2,5 meter og den store 3 meter lang.
Bygningen er laget i helstøpt betong som utvendig er bekledt med 6000 m² marmorplater fra Porsgrunn i Norge.
Rådhusets klokker ble innviet ved klokkespill den 7. august 1948 kl. 4 om ettermiddagen. Ved innvielsen ble den gamle maivisen fra 1491 – forfattet og komponert av Morten Børup – «In vernalis temporis» sunget av Aarhus Studentersangere. Denne visen har senere vært byens jingle som spilles fra rådhusklokkene hver dag klokken 12.
Rådhusparken som er knyttet til selve rådhuset er beliggende på det tidligere Aarhus Søndre Kirkegårds område, som fungerte i årene 1818 – 1926. En del av gravsteinene derfra er samlet i et lapidariumlignende område på den sørlige siden av Rådhusparken og en annen del av Aarhus Søndre Kirkegård er bevart som den jødiske kirkegården mellom rådhuset og Musikkhuset.
I januar 2006 ble Aarhus rådhus tatt med under arkitektur i Kulturkanonen.
Det første rådhuset
Det første rådhuset ble oppført i midten av det 15. århundre og lå på Store Torv foran Århus domkirkes tårn. Det ble nedrevet i 1859.
Det andre rådhuset
Det andre rådhuset ble oppført i årene 1856–1857 på hjørnet av domkirkeplassen og Mejlgade. Offisielt var det et rådhus, domhus og arresthus, med plass til 28 arrestanter. Også amtsrådet holdt sine møter i bygningen fra 1856 til 1906. Rådhuset er oppført etter tegning av arkitekt C.G.F. Thielemann. Etter tiden som rådhus var bygningen politistasjon i perioden 1941–1984, og deretter flyttet Kvindemuseet i Danmark inn.
Begge rådhusene er fredet.
Østmarkskapellet
Østmarkskapellet, også kalt Østmarkkapellet, er en langkirke fra 1957 i Oslo kommune. Den ligger i Østmarka, ikke langt unna Dal/Brenna. Kapellet, som ligger på en topp (allikevel ganske skjult), var og er et knutepunkt både for turgåere og skiløpere, og ligger i grenseområdet av et stort nettverk av stier, løyper og lysløyper i Østmarka.
Byggverket er i tre og har 175 plasser.
Det er veiforbindelse til kapellet fra Grønmo, men denne er normalt stengt med bom.
Like vest for Østmarkskapellet ligger Rundvann, mens Smalvann ligger like nordøst.
Kokosfett
Kokosfett er herdet kokosolje. Fettet brukes til matlaging, og er bl.a. en viktig ingrediens i delfiakake.
Kokosfett framstilles ved at man utvinner kokosmelk fra kokosnøtta. Dette tørkes og males til kopra.
Kokosfett har et smeltepunkt ved ca. 25 °C, og blir da til kokosolje.
Innhold
Mettede fettsyrer (91–94 %) Enkeltumettende fettsyrer (3–10 %) Flerumettede fettsyrer (2–3 %)
Filosofiåret 1016
Filosofiåret 1016 er en oversikt over hendelser, utgivelser og personer med tilknytning til filosofi i 1016.
Angeredsbron
Angeredsbron er en 47 meter høy og 930 meter lang bru nord for Göteborg, Sverige.
Brua går over E6, Göta älv, E45 og jernbanen mot Norge (Vänernbanan). Brua går mellom bydelene Hisings Kärra og Gårdsten i Göteborg. Angeredsbron ble innviet i 1978. Arbeidsnavnet var Agnesbergsbron, men da den er en hovedforbindelse til bydelen Angered fikk den det nåværende navnet.
Texas Jensen
Texas Jensen er et musikkalbum med Jonas Fjeld, utgitt i 1993. Albumet lå åtte uker på VG-lista og endte med femteplass som beste plassering.
Curling under vinter-OL
Curling under vinter-OL. Curling var med som olympisk gren første gang i 1924 i Chamonix. Det ble først i 2006 bestemt av IOK at resultatene fra curlingturneringen i 1924 skulle telle med i den offisielle statistikken. Curling har siden vært med som demonstrasjonssport i tre Vinter-OL; 1932 i Lake Placid, 1988 i Calgary og i OL 1992 i Albertville. Curling var tilbake som olympisk gren i Vinter-OL 1998 i Nagano og har siden vært med i alle vinterleker. Det har vært en turnering for kvinner og en for menn unntatt i Chamonix, der det kun ble arrangert en turnering for menn.
Øvelser
Det arrangeres følgende øvelser (per 2022):
Medaljefordeling
Oppdatert per Vinter-OL 2022
Barrinha
Barrinha er en kommune i delstaten São Paulo i sørøstregionen av Brasil.
Fleming County
Fleming County er et fylke i den amerikanske delstaten Kentucky.
Strömsholms kanal
1700-tallet, behov for bedre skipsled fra jernverkene
Kanalen ble til for å tilgodese transportbehovet til jernverkene i området. Ferdige produkter fra verkene i Smedjebacken, Fagersta, Virsbo, Ramnäs, Surahammar og Hallstahammar ble fraktet til Västerås og Stockholm og videre for eksport. Strekningen ble oppmålt og kartlagt i 1774, hvoretter selskapet Strömsholms Slusswerk ble dannet i 1776. Kanalbyggingen, som ble påbegynt i 1777, ble ledet av Johan Ulfström. Ulfström hadde tidligere bl.a. vært ansvarlig for ombyggingen av Hjälmare kanal, Akademeikvarnen, Rådhuset og elvemurene i Uppsala. Kanalen ble innviet i 1787 av kong Gustav III, men ble helt ferdig først i 1795. Ved innviingen reiste kongen i åpen slupp fra innsjøen Barken ned til Hallstahammar, med avbrudd for fest ved verkene underveis. Samtlige sluser ble døpt av kongen langs reisen.
1800-tallet, behov for utbygging
Teknikken viste seg ganske snart å være utilstrekkelig, og med tiden minsket kanalens betydning. I 1842 begynte en renovering av kanalen under ledelse av överstelöjtnant Johan Edström (1781–1848) og etter han Johan af Kleen. Kanalen ble gjort bredere og dypere, og tre helt nye sluser ble bygget. Den renoverte kanalen ble innviet i 1860. I sammenheng med ombyggingen ble Strömsholms Slusswerk i 1846 omdannet til Strömsholms Nya Kanalaktiebolag, som i 1950 ble Strömsholms Kanalaktiebolag – et av Sveriges eldste aksjeselskap som fortsatt er i drift.
Både ved byggingen av kanalen og ved renoveringen på 1800-tallet ble muligheten for å forlenge kanalen til Ludvika og innsjøen Väsman og videre til Dalälven diskutert. Flere ulike forslag ble presentert gjentatte ganger, før de ble endelig avskrevet i 1941.
1940-tallet til nå, fritidsbåtskanal
Etterhvert som trafikken på jernbanene og landeveiene økte mistet kanalen sin betyding. Fra cirka 1940 var trafikken minimal og spørsmålet om nedlegging ble aktuelt. Etter en utredning engasjerte kommunene langs kanalen seg, og fra 1963 til 1970 ble kanalen på nytt renovert, denne gang med henblikk på fritidstrafikk. Fra 1984 ble 86 prosent av kanalselskapet eid av Stiftelsen för främjande av trafiken på Strömsholms kanal. Kanalen ble erklært som historisk byggverk i 1990.
Slusene
Alle sluser har fått navn etter personer, for det meste kongelige. De fleste ble navngitt i samband med innviingen i 1787. Fra nord til sør er de :
Emma Stone
Emily Jean «Emma» Stone (født 6. november 1988 ) er en amerikansk skuespillerinne som er kjent for roller som Skeeter i Barnepiken og Gwen Stacy i The Amazing Spider-Man. Ellers har Stone også opptrådt i filmer som Crazy, Stupid, Love, Marmaduke og Gangster Squad. Hun vant Oscar for beste kvinnelige hovedrolle for rolleskildringen i La La Land og fikk hovedrolle i Disneys Cruella (2021).
Karrière
Stone hadde flere småroller på TV, før hun fikk en av hovedrollene i TV-serien Drive (2007), som ble kansellert etter fire episoder. Hennes første store filmrolle var i komedien Superbad (2007), hvor hun spilte mot blant andre Jonah Hill og Michael Cera. Hun spilte deretter i flere komedier, som The Rocker (2008), The House Bunny (2008) og Ghosts of Girlfriends Past, før hun fikk rollen som "Wichita" i hitfilmen Zombieland (2009), som også hadde med Jesse Eisenberg og Woody Harrelson. Etter det fikk hun hovedrollen i Easy A og Barnepiken, samt at hun også spilte en viktig rolle i Crazy, Stupid, Love. med Steve Carell og Ryan Gosling. Stone ble nominert til en Golden Globe for sin rolle i Easy A.
Hun portretterte Gwen Stacy i The Amazing Spider-Man med Andrew Garfield, som var en igjeninnspilling av Spider-Man-serien fra 2000-tallet. Hun gjentar også rollen oppfølgeren The Amazing Spider-Man 2, som har amerikansk première 2. mai 2014. Norgespremièren er imidlertid satt til 25. april det samme året. Stone spilte igjen mot Ryan Gosling i kriminalfilmen Gangster Squad (2013), en film hvor også Josh Brolin og Sean Penn spilte hovedroller.
Hun har også spilt i filmene Birdman og Magic in the Moonlight. Stone ble nominert til Oscar for beste kvinnelige birolle for rolleskildringen i Birdman. I 2017 vant hun også Oscar for beste kvinnelige hovedrolle for arbeidet i Damien Chazelles filmmusikal La La Land, hvor hun spilte hovedrollen som Mia Dolan.
Biografiske opplysninger
Hun er datter av Krista og Jeff Stone, har en bror som heter Spencer, og kan spore deler av familien tilbake til Sverige. Hun har opplyst at familie og venner kaller henne Emily, men at hun har tatt artistnavnet Emma fordi navnet Emily Stone allerede var opptatt da hun søkte om å bli medlem i Screen Actors Guild, og også fordi moren bruker det som kjælenavn på henne. Som eksempel på favorittfilmer har hun nevnt Manhattan, Network, Harold and Maude og Byens lys. Hennes skuespilleridoler er Gilda Radner og Diane Keaton.
Emma Stone er naturlig blond, men hun fikk sin første rolle i tenårene etter å ha farget håret mørkebrunt. Judd Apatow, produsenten til Superbad, fikk henne deretter til å farge håret rødt fordi han mente dette passet bedre til rollen i Superbad. Som Gwen Stacy i The Amazing Spider-Man og The Amazing Spider-Man 2 har hun sin naturlige blonde hårfarge.
Sophie van Gestel
Sophie Johanna van Gestel (født 29. juni 1991) er en nederlandsk sandvolleyballspiller. Hun representerte landet sitt under Sommer-OL 2012 i London, der hun ble utslått i åttendedelsfinalen.
Terrestrisk
Innenfor biologien brukes uttrykkene til å beskrive planter og dyr som i hovedsak er landlevende eller lever en landbasert tilværelse, som blåveis, bjørk, hjortedyr og oss mennesker. Det motsatte kan være en akvatisk (marin eller limnisk) tilværelse, som sjøgress, koralldyr, fisk og hvaler har, eller en trelevende tilværelse, som mange aper, apekatter, ekorn og flere andre arter har.
Man kan for eksempel hevde at en art er enten terrestrisk (landlevende) eller akvatisk (vannlevende). I noen tilfeller kan man også hevde at arten er semi-terrestrisk eller semi-akvatisk. Et eksempel på det første er arter som tilbringer mer tid på land, enn i vann. Et eksempel på det siste er arter som tilbringer mer tid i vann, enn på land.
Minnesota Vikings i NFL-sesongen 2023
Minnesota Vikings spiller i lagets 63. sesong i National Football League, åttende i U.S. Bank Stadium og andre under hovedtrener Kevin O’Connell og general manager Kwesi Adofo-Mensah. De vil forsøke å forbedre på fjorårets sesongresultat på 13–4 og vinne divisjonstittelen to år på rad for første gang siden 2008 og 2009.
Flere viktige spillere forlot laget under offseasonen, blant andre wide receiver Adam Thielen som ble frigitt 10. mars og running back Dalvin Cook, som ble frigitt 8. juni.
Terminliste
Noter
Conference
-->
Lofoten Ultratrail
Lofoten Ultratrail er et årlig ultra-terrengløp som arrangeres i Lofoten i Norge, med målgang i Svolvær. Løpet ble arrangert første gang i 2016.
Løpet er over tre distanser;
Floyd County (Kentucky)
Floyd County er et fylke i den amerikanske delstaten Kentucky.
Valrhona
Valrhona er en fransk sjokoladeprodusent med base i den lille byen Tain L'Hermitage i vindistriktet Hermitage ikke langt unna Lyon.
Selskapet ble grunnlagt i 1922 av en fransk baker fra Rhône-dalen. I dag er selskapet en av verdens ledende produsenter av høykvalitets gourmetsjokolade, kanskje mest kjent for sin luksuriøse Grand Cru-sjokolade. Valrhona er et av veldig få selskap som også produserer årgangssjokolade av bønner fra spesifikke plantasjer. Pr. i dag eksisterer det tre merker med årgangssjokolade: Ampamakia, Gran Couva og Palmira. Disse produseres i henholdsvis Madagaskar, Trinidad og Venezuela.
I tillegg til å lage sjokolade, styrer også selskapet Ecole du Grand Chocolat - en skole for profesjonelle kokker med fokus på sjokoladebaserte retter.
Arkeologiåret 1488
Arkeologiåret 1488 er en oversikt over blant annet utgravninger, fødte og avdøde personer med tilknytning til arkeologi i 1488.
Dødsfall
…
Blokk
Blokk har flere betydninger på norsk, ofte knyttet til «blokkering» eller «stort stykke av noe»:
Blok Блок Blokki
Juan Martín Lopez
Juan Martín Lopez (født 27. mai 1985) er en argentinsk landhockeyspiller. Han representerte landet sitt under Sommer-OL 2012 i London, der han endte på tiendeplass med det argentinske landslaget.
Han tok gull under Sommer-OL 2016.
Norbulingka
Parken ble påbegynt i 1755 av Kelzang Gyatso, den syvende Dalai Lama, mens palasset og parken ble avsluttet under hans etterfølger Jamphel Gyatso i 1783. Den trettende Dalai Lama bygde tre nye palass i parkens nordøstre hjørne, og under den fjertonde Dalai Lama kom «det nye palass» (Takten Migyü Potrang) mellom 1954 og 1959.
Den østerrikske eventyreren Heinrich Harrer hjalp den fjortende Dalai Lama med å åpne en liten kinematograf i palasset i 1940-årene.
Under det tibetanske opprør i 1959 ble palasset utsatt for bombardement fra Folkets frigjøringshær, noe som tvang den fjortende Dalai Lama til å flykte til India.
I dag er Norbunlingka en favorittdestinasjon for tradisjonelle tibetanske pikniker (lingka). Under den syvende måned hvert år samles tibetanere i parken for å feire yoghurt-festivalen (shötun).
I 1994 utropte Unesco Norbulingka som verdensarv sammen med Potalapalasset.
København–Køge–Ringsted-banen
København–Køge–Ringsted-banen er en høyhastighetsjernbane på strekningen København–Köge–Ringsted på Sjælland i Danmark. Den ble åpnet for trafikk mai 2019.
Banen har dobbeltspor, og er bygd for en maksimalhastighet på 250 km/h. DEt har imidlertid vært komplikasjoner med signalsystemet ERTMS som banen skulle ha, fremfor alt var det ikke mulig å installere systemet i eldre motorvogner. Følgen var at det forholdsvis sent ble besluttet å beholde det gamle ATC-systemet med max 180 km/t flere år fremover.
Bakgrunn
Vestbanen mellom København og Ringsted er en flaskehals på det danske jernbanenettet, og den nye banen skulle heve kapasiteten, redusere reisetiden og redusere risikoen for forsinkelser. Den politiske beslutningen om å bygge banen ble tatt i oktober 2009 og byggestartsseremonien var 6 september 2012. Banen ble åpnet for passasjertrafikk 31 mai 2019.
Stasjoner
Stasjonen Køge Nord ligger langs banen i 200 meter avstand fra S-togstasjonen med samme navn på Køge Bugt-banen, denne ble bygd samtidig. Ringsted og Københavns stasjoner tjener har funksjon som banens endepunkter. Høyhastighetsstrekningen går mellom Ringsted og Ny Ellebjerg.
Mary Elizabeth Mastrantonio
Mary Elizabeth Mastrantonio (født 17. november 1958 i Lombard i Illinois) er en amerikansk skuespiller og sanger. Hun debuterte på Broadway i en nypremiere av West Side Story i 1980. Mastrantonio spilte Gina Montana, søsteren til Al Pacinos rollefigur, i filmen Scarface (1983). Hun ble nominert til Oscar for beste kvinnelige birolle for rollen som Carmen i filmen The Color of Money (1986). Mastrantonio har også spilt i filmer som The Abyss (1989), Robin Hood – tyvenes prins (1991) og Den perfekte stormen (2000). I 2003 ble hun nominert til Tony-prisen for beste kvinnelige hovedrolle i en musikal for innsatsen i en nypremiere av Mannen frå LaMancha på Broadway.
Giorgi Kadagidze
Giorgi Kadagidze (født 10. april 1980) er en georgisk økonom, som fra 2009 til 2016 var sentralbanksjef for Georgias nasjonalbank.
Han har utdanning i bedriftsøkonomi fra European School of Management, og har en Bachelorgrad fra Preston University i 2001. Deretter tok han spesialisering innen offentlig forvaltning ved Georgian Institute of Public Affairs, og en Master of Public Administration.
Han begynte sin yrkesmessige karriere i 1992, i revisjons- og rådgivningsfirmaet UBC International. Etter dette jobbet han i People's Bank, som leder for kredittavdelingen, før han jobbet et halvt år i Tbilisi kommune i 2005, som bl.a. økonomisjef (Head of Financial Division). I juli 2005 fikk han jobb i Georgias nasjonalbank. I starten var han leder for Depository Institutions Supervisory Department. Her jobbet han imidlertid mindre enn et år. Etter tre år utenfor sentralbanken fra mars 2006 til februar 2009, før han returnerte til sentralbanken som sentralbanksjef i februar 2009.
Da hans termin som sentralbanksjef utløp 25. februar 2016 ble Koba Gvenetadze som ny sentralbanksjef.
Edgar Falch
Edgar Falch (født 2. november 1930, død 18. november 2013 ) var en landslagsspiller i fotball fra Stavanger. Falch spilte i Viking Fotballklubb fra 1950 til 1961. Han fikk totalt 256 kamper for Viking og scoret 15 mål. Han ble etter hvert tatt opp i landslaget, hvor han spilte 28 kamper. Han startet karrieren i Idrettslaget Odin fra Storhaug bydel i Stavanger.
Hans barnebarn Aslak Falch spiller i dag for Sarpsborg 08. Edgar Falch var politimann av yrke.
Barueri
Barueri er en by og kommune i delstaten São Paulo i sørøstregionen av Brasil.
Alkohollås
Alkolås er en teknisk innretning som måler utåndingsluften til sjåfør av for eksempel en bil. Alkolåsen kobles til tenningsystemet i bilen. For at sjåføren skal få startet bilen må han eller hun blåse i munnstykke på alkolåsen og utåndingsluften kontrolleres. Hvis det er alkohol i pusteprøven, og promillen til sjåføren er over 0,2, vil ikke føreren få start på bilen. Stortinget har vedtatt ett lovkrav om alkolås i all transport mot vederlag:
Vedtak i korthet
Stortinget har vedtatt en endring av vegtrafikkloven. Lovendringen vil gi Samferdselsdepartementet hjemmel til ved forskrift å pålegge den som driver transport mot vederlag på veg å sørge for at kjøretøyet har installert alkolås. Utgifter knyttet til anskaffelse, montering og kontroll av alkolåsen skal etter lovendringen dekkes av den som driver transport mot vederlag.
Franklin County (Kentucky)
Franklin County er et fylke i den amerikanske delstaten Kentucky.
MK «Sjøliv»
MK «Sjøliv» er en norsk båt, bygget i 1915.
«Sjøliv» er kanskje mest kjent for å ha funnet og reddet Roald Amundsen og hans mannskap som var fast i Nordaustlandet på Svalbard. Skipper Nils Vollan tok flyet til Amundsen under slep, men «N 25» ble etterlatt i Brennevinsbukta nær Hinlopenstretet. Amundsen og hans besetning ble videre fraktet til Ny-Ålesund.
«Sjøliv» ble bygd om i 1944, og ble da 48,6 fot. I et NRK program fra 1976 forteller Nils Vollan om redningsaksjonen av Amundsen.
The Book of Eli
The Book of Eli er en amerikansk post-apokalyptisk film fra 2010, med Denzel Washington, Gary Oldman og Mila Kunis i hovedrollene. Filmen handler om Eli, en nomade i en post-apokalyptisk verden, som skal levere en mystisk bok til et sted på vestkysten av USA. I USA ble filmen distribuert av Warner Bros. og det internasjonale salget ble håndtert av Summit Entertainment.
Sammendrag
30 år etter en kjernefysisk apokalypse, reiser Eli (Denzel Washington) til fots mot vestkysten av det tidligere USA. Underveis må han blant annet slåss mot ørken-banditter som prøver å drepe ham. Han kommer til en falleferdig by under ledelse av Carnegie (Gary Oldman) som ønsker å bygge flere byer, og kontrollere folk ved hjelp av kraften i en spesiell bok. Før han spiser middag sier Eli en kristen bønn. Carnegie overhører ham, og innser at Eli har boken han leter etter. Carnegie og hans menn angriper Eli. Men han dreper alle sammen, og treffer Carnegie i beinet med et hagleskudd. Carnegies kjæreste Solara blir med når Eli reiser videre. Ifølge Eli, er hans bok det siste gjenværende eksemplar av Bibelen, og alle andre kopier ble ødelagt for 30 år siden.
Det eksemplaret av Bibelen som Eli ga til Carnegie er i punktskrift, og Carnegie krever at hans blinde elskerinne Claudia skal lese den for ham. Hun later som hun ikke kan huske hvordan man leser blindeskrift. Såret i Carnegies bein har blitt infisert, og hans menn begynner å gå amok. Eli dør etter å ha sitert hele boken. En trykkpresse begynner å produsere flere kopier av Bibelen. Lombardi legger et eksemplar på en bokhylle sammen med Torah, Tanakh og Koranen. Solara velger å vende hjem, og tar med seg Elis sverd og andre eiendeler.
Bakkeulveedderkopp
Bakkeulveedderkopp (Pardosa monticola) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett.
Utbredelse
Bakkeulveedderkopp er registrert særlig fra kysten i Norge, men noen få funn finnes også fra innlandet.
Utseende
Bakkeulveedderkopp er lys blekbrun og brunsvart. Forkroppen har to brede langsgående mørke bånd, den lyse midtlinjen imellom, er ganske smal. Bakkroppen har lysere og mørkere flekker.
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. Pardosa monticola ligner ganske mye på randulveedderkopp Pardosa palustris.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Levevis
Bakkeulveedderkopp trives best på elvedeltaer og nær kysten.
Madelein Meppelink
Madelein Meppelink (født 29. november 1989) er en nederlandsk sandvolleyballspiller. Hun representerte landet sitt under Sommer-OL 2012 i London, der hun ble utslått i åttendedelsfinalen.
Under Sommer-OL 2020 i Tokyo som ble arrangert i 2021, ble hun utslått i gruppespillet.
Arter og fraksjoner i World of Warcraft
Arter og fraksjoner i World of Warcraft. Videospillet World of Warcrafts fiktive verden inneholder mange ulike arter (kalt «raser» på engelsk) og fraksjoner. De fleste av de fremste figurene i videospillet tilhører enden Horden eller Alliansen. Imidlertid er det et mangfold av nøytrale arter og fraksjoner som enten er vennligsinnet eller fiendtlig til både Horden og Alliansen Alle spillefigurer tilhører enten Horden eller Alliansen hvor en figurs fraksjon er bestemt av dens art. Et unntak er pandaren som kan velge å bli medlem av den eller den andre fraksjonen.
I Warcraft III: Reign of Chaos kjempet både Horden og Alliansen mot «Den brennende legion» og «Den udøde svøpe» som er de fremste skurker i Warcraft III og World of Warcraft. I tidsrommet til sistnevnte er Alliansen og Horden ikke en krig lenger, men er fortsatt fiendtlig overfor hverandre, og stridigheter fra begge sider skjer tidvis. Da Garrosh Hellscream ble utpekt som den nye krigsherren av Horden i utvidelsespakken Cataclysm var det atter full krig mellom de to fraksjoner. Denne krigen spiller en større rolle i fortellingen i denne utvidelsen, og fortsetter å gjøre så i den fjerde utvidelsen Mists of Pandaria.
De forlatte (The Forsaken)
De forlatte er en fraksjon av Svøpen (The Scourge) som har brutt seg løs fra viljen til Ner'zhul (nå Arthas, Lich King) under hendelsene i Warcraft III: The Frozen Throne. De er ledet av Sylvanas Windrunner som ble drept og gjenreist fra de døde som en Banshee av Arthas da han var en dødsridder. Da hun brøt grepet til Ner'zhul fant hun et lik som hun tok over og gjenskapte seg selv. I World of Warcraft omtaler man ofte et individ i arten Forlatt (The Forsaken) som Udød (Undead).